CONCURS COLLAGES POÈTICS A MARIO BENEDETTI - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6048)
  + [Valencià](/va/acuerdo/6048)






Selector de idioma

Leer

* [Español](/es/acuerdo/6048)
* [Valencià](/va/acuerdo/6048)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS COLLAGES POÈTICS A MARIO BENEDETTI[Butlletí Oficial Universitat d'Alacant](/ca/Publicacion)
===================================================================================================

Secretaria General

Butlletí Oficial Universitat d'Alacant





CONCURS COLLAGES POÈTICS A MARIO BENEDETTI

Data d'aprovació
:   30/10/2020

Data de publicació
:   03/11/2020

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6048.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6048)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6048)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS COLLAGES POÈTICS A MARIO BENEDETTI&url=https://www.boua.ua.es/va/acuerdo/6048)

**Títol:** CONCURS COLLAGES POÈTICS A MARIO BENEDETTI

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** divendres, 30 d'octubre de 2020

CONCURS COLLAGES POÈTICS A MARIO BENEDETTI

BASES

Amb motiu de la celebració del centenari del naixement de l'escriptor uruguaià Mario Benedetti, el Vicerectorat de Cultura, Esport i Llengües de la Universitat d'Alacant, el Centre d'Estudis Literaris Iberoamericans Mario Benedetti (CeMaB) i el Museu de la Universitat d'Alacant convoquen el concurs titulat “Collages poètics a Mario Benedetti”.

La finalitat d'aquest concurs és sumar-nos a les múltiples celebracions dels 100 anys del naixement del Mario Bendetti amb la realització d'una activitat d'homenatge que faça partícip a tota la comunitat universitària.

1. TEMÀTICA

Els collages presentats a concurs tindran com a temàtica la creació literària de Mario Benedetti.

En el cas que en les composicions aparega la imatge d'una o diverses persones, i sempre que siguen reconegudes, s'haurà de justificar degudament l'autorització d'aquestes persones. En cas de ser seleccionada, la composició se li requerirà a l'autor/als permisos corresponents abans de la impressió d'aquestes.

2. PARTICIPANTS

Podran concórrer a aquest concurs:

L'alumnat de la Universitat d'Alacant matriculat en una titulació oficial de grau, màster o doctorat dels títols que tinguen caràcter oficial i validesa en tot el territori nacional als quals es refereix l'article 37 de la Llei orgànica 6/2001, de 21 de desembre d'Universitats, en la seua redacció donada per la Llei orgànica 4/2007, de 12 d'abril.

El Personal Docent i Investigador i el Personal d'Administració i Serveis de la Universitat d'Alacant que estiga en actiu.

El personal contractat per la Fundació General de la Universitat d'Alacant (FGUA), del Centre Superior d'Idiomes i del Taller Digital que estiga en actiu.

3. TÈCNICA/REQUISITS

Cada concursant podrà remetre una proposta composta per una obra única o una sèrie de fins a cinc peces.

L'obra o la sèrie hauran de ser originals i inèdites, i no haver sigut presentades o premiades en altres concursos o exposicions, sent responsable l'autor o autora que així siga. La tècnica serà lliure, tenint en compte que s'admeten en format tant de collage analògic com digital, podent combinar tant elements visuals com textuals (lletres, paraules, frases, paràgrafs).

4. FORMA DE PRESENTACIÓ

La presentació de les obres es realitzarà de manera electrònica a través de l'adreça electrònica: [fyy.ttvwepmfdsvvi@cf.bo](mailto:oul.kgcteoyqrmnqf@to.sy)

S'enviarà un únic arxiu en PDF que no podrà excedir de 5 Mb que contindrà la informació necessària, des de l'endemà de la publicació d'aquesta convocatòria en el BOUA fins al 15 de desembre de 2020

En aqueix arxiu figurarà el nom i cognoms, DNI escanejat, adreça, telèfon de contacte, correu electrònic de l'autora o de l'autor, així com una breu explicació de l'obra.

Les dades de les i els participants són recaptats únicament per al registre de les obres presentades i a l'efecte de comunicació amb aquests. Les dades de caràcter personal que es recapten passen a formar part del fitxer de la Universitat d'Alacant.

El responsable del fitxer és el Gerent de la Universitat d'Alacant.

Els drets d'accés, rectificació, cancel·lació i oposició al tractament de les seues dades es podran exercir davant la Gerència de la Universitat, mitjançant sol·licitud amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix l'art. 16 de la Llei 39/2015, d'1 d'octubre, de Procediment Administratiu Comú de les Administracions Públiques.

5. TERMINI DE LLIURAMENT

El termini per a presentar els treballs comença l'endemà de la publicació d'aquesta convocatòria en el BOUA i finalitza a les 23:59 h. del 15 de desembre de 2020.

6. JURAT

El Jurat estarà format per:

El vicerector de Cultura, Esport i Llengües o persona en qui delegue.

Dos tècnics o tècniques del MUA.

La directora del CeMAB

Un o una especialista de reconeguda experiència en la tècnica del collage, designada pel Vicerector de Cultura, Esport i Llengües o persona en qui delegue.

7. PREMIS

La resolució del concurs es farà públic en el mes gener de 2021 a través de la pàgina web del CeMAB

(<https://web.ua.es/va/centrobenedetti/>)

i del MUA

([www.mua.ua.es](http://www.mua.ua.es))

i es comunicarà a través d'una nota de premsa als mitjans d'informació de la ciutat d'Alacant.

Es concediran els següents premis:

Primer Premi, dotat amb 500 €.

Segon Premi, dotat amb 300 €.

Tercer Premi, dotat amb 200 €

Aquests premis estaran subjectes a la retenció fiscal que, en el seu cas, corresponga conforme a la legislació vigent.

La Universitat d'Alacant es reserva la possibilitat de realitzar una exposició presencial o virtual en el MUA amb totes o part de les obres presentades.

El jurat podrà declarar desert el concurs.

8. LLIURAMENT DE PREMIS

El lliurament de premis es farà en un acte públic en el Museu de la Universitat d'Alacant que s'anunciarà amb suficient antelació.

La dotació dels premis anirà a càrrec dels pressupostos del Centre d'Estudis Literaris Iberoamericans Mario Benedetti (CeMaB) i el Museu de la Universitat d'Alacant

9. DRETS DE REPRODUCCIÓ /PROPIETAT

Les autores i els autors que presenten les seues composicions autoritzen la Universitat d'Alacant a la reproducció de les obres sempre que siga sense finalitats lucratives. La propietat intel·lectual i autoria serà sempre dels autors. La Universitat d'Alacant farà constar en futures reproduccions impreses o digitals el nom de l'autor o de l'autora.

La Universitat d'Alacant podrà redimensionar les obres per a adaptar-les per a la seua impressió.

10. ACCEPTACIÓ DE LES BASES

La participació en aquest concurs suposa l'acceptació de les seues bases, que podran ser interpretades pel jurat i el Vicerectorat convocant en aquells aspectes no previstos inicialment, així com la cessió a la Universitat d'Alacant de tots els drets de propietat intel·lectual que els corresponguen sobre les obres presentades, que es requerisquen per a realitzar amb les mateixes tots els usos previstos en les bases.

Contra la resolució del concurs, que posa fi a la via administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la Jurisdicció Contenciós Administrativa, i en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques (BOE del 2), es podrà interposar recurs contenciós administratiu davant els jutjats d'aquest ordre jurisdiccional, a Alacant, o, amb caràcter potestatiu, recurs de reposició davant el mateix òrgan que va dictar l'acte recorregut, en el termini de dos mesos, o un mes, respectivament, comptats des de l'endemà a la publicació de la resolució.

Alacant, a 30 d'octubre de 2020.

El vicerector de Cultura, Esport i Llengües

Carles Cortés Orts.

Alacant, 30 d'octubre de 2020





[Carretera Sant Vicent del Raspeig s/n  
03156 Sant Vicent del Raspeig - Alacant  
 Tel. 13 976 8078 - Fax 55 185 7394](https://www.google.es/maps/@78.342212,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12860&trk=tyah&trkInfo=tarId%4Q3735041842412%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)